โดนแมวกัดมาค่ะ ไปฉีดวัคซีนพิษสุนัขบ้าวันที่ 18 มีนา เป็นเข็มที่สอง มีอาการร้อนที่ต้นคอ วันที่ 22 มีนา ไปฉีดเข็มที่ 3 หลังจากนั้นเริ่มมีอาการ ปวดใต้รักแร้บ่อยขึ้น ผื่นขึ้นรอบๆบริเวณที่ฉีด คัน เเล้วผื่นเริ่มลามจากใบหน้าลงไปที่เท้า ผื่นมีความร้อน หูแดงเเละคัน ปากแห้ง อยากทราบว่า 1. เป็นผลมาจากการเเพ้วัคซีนไหมคะ 2. ผื่นเเละรอยฉีดจะหายแบบไม่ทิ้งรอยเเผลเป็นไหมคะ 3. อาการคันจี๊ดๆ อันตรายไหมคะ
สวัสดีค่ะ การรับวัคซีนพิษสุนัขบ้านั้น อาจจะมีผลข้างเคียงที่เป็นปฏิกิริยาเฉพาะที่ ได้แก่ อาการปวดบริเวณที่ฉีด บางรายอาจมีบวมและแดง ซึ่งจะเกิดขึ้นภายใน 24 ชั่วโมงหลังฉีด และจะหายไปเองภายใน 2-3 วัน หรือ ผลข้างเคียงที่เป็นปฏิกิริยาทั่วไป ได้แก่ ไข้ ปวดกล้ามเนื้อทั่วๆ ปวดศีรษะ เบื่ออาหาร ซึ่งจะเกิดขึ้นภายใน 24 ชั่วโมงเช่นกัน และจะหายไปเองภายใน 1-2 วันเช่นกันดังนั้นจากเหตุการณ์ดังกล่าวมาอาการปวดบริเวณรอบๆอาจเป็นผลข้างเคียงจากวัคซีน แต่ไม่ควรมีผื่นขึ้นทั่วๆและคัน อันนี้อาจจะเป็นอาการแพ้ได้ ควรไปพบแพทย์เพื่อตรวจเพิ่มเติม ผื่นและรอยฉีดจะค่อยๆจางไปได้เอง ไม่ค่อยจะทิ้งรอยแผลเป็น อาการจี๊ดๆอาจเกิดได้หลังจากฉีดยาแนะนำแจ้งสถานพยาบาลที่ดูแลโดยตรงอีกครั้ง เพื่อประเมินเรื่องการแพ้วัคซีนอย่างละเอียดอีกครั้ง อาจจะไปก่อนนัดได้ ถ้าตอนนี้ยังมีผื่นขึ้นเยอะและลุกลาม กินยาแก้แพ้แก้คันได้เบื้องต้น